વર્તમાન સમયમાં તમે જોઈ શકો છો કે નારીવાદી વિચારશરણીને વધુ અગત્યતા અપાઈ રહી છે. જેને જોઈએ તે સ્ત્રી-પુરુષ તુલના કરવા લાગે છે. આ તુલનામાં એવા પણ પ્રયત્ન થાય છે કે સ્ત્રીને ઉપર ગણવામાં આવે. આખરે તમે કે હું સ્ત્રીને પોતાનું સ્થાન કે તેના અધિકાર અપનારા કોણ? આ તેમનો પ્રાકૃતિક અધિકાર છે. તેને આપવો કે છીનવો કોઈના હાથમાં નથી. સ્ત્રીઓને લઈ એક માન્યતા બની ગઈ છે કે તેઓ પુરુષોથી આગળ વધવા માંગે છે. જો કે ઘણે અંશે તે સાચી પણ હોઈ શકે પણ આ વિચારશરણી દરેક સ્ત્રીની હોય તેવું જરૂરી નથી.